29/07/2014 | Administración LocalMunicipal
Miño
Corrección de erros nos edictos publicados no BOP número 118, do 23 de xuño de 2014 (relativos a modificación de ordenanzas fiscais números 2, 6, 18 e 13)

EDICTO Corrección de erros nos edictos publicados no BOP número 118 de 23 de xuño de 2014 Advertido erro nos edictos publicados no Boletín Oficial da Provincia número 118, do 23 de xuño de 2014, no que se incluían os textos íntegros das seguintes ordenanzas fiscais: – Ordenanza fiscal número 2, reguladora do imposto de construccións, instalacións e obras. – Ordenanza fiscal número 6, reguladora da taxa de apertura de establecementos. – Ordenanza fiscal número 18, reguladora da taxa por actividades urbanísticas. – Ordenanza fiscal número 13, reguladora da taxa por expedición de documentos. O texto correcto a publicar sería unicamente o texto que foi obxecto de modificación polo Pleno do día 28 de marzo de 2014, que é o seguinte: – Ordenanza fiscal número 2, reguladora do imposto de construccións, instalacións e obras. Artigo 4.º 4.1. Cando sexa necesaria a obtención da licenza municipal previa segundo a normativa en vigor, practicarase unha liquidación provisional, determinándose a base impoñible en función do orzamento presentado polos interesados ou sobre a valoración dos técnicos municipais practicada segundo o descrito nos anexos a esta ordenanza se estes detectasen que a documentación presentado coa solicitude non reflexa custes axustados á realidade.4.2. No caso de obras suxeitas a declaración responsable ou comunicación previa presentarase o xustificante do ingreso da autoliquidación, determinándose a base impoñible en función do orzamento presentado polos interesados segundo o descrito nos anexos a esta ordenanza, se prexuízo dunha comprobación posterior polos técnicos municipais. No caso de discrepancias levarase a cabo unha liquidación complementaria practicada segundo o descrito nos anexos a esta ordenanza e axustada a valoración dos técnicos. – Ordenanza fiscal número 6, reguladora da taxa de apertura de establecementos. Artigo 8.º.–Devengo.8.1. Devengase a taxa e nace a obrigación de contribuír, cando se inicie a actividade municipal que constitúe o feito impoñible. A estes efectos, entenderase iniciada dita actividade na data de presentación da oportuna solicitude da licenza de apertura, comunicación previa ou declaración responsable, momento no que deberá ingresarse a totalidade do importe da mesma mediante o modelo de autoliquidación correspondente que facilitará o Concello a tal efecto, de forma que se non se acredita o seu ingreso en tal momento non poderá tramitarse o procedemento que corresponda.8.2. Cando a apertura teña lugar sen realizarse os trámites administrativos obrigatorios, a taxa devengarase cando se inicie efectivamente a actividade municipal conducente a determinar se o establecemento reúne ou non as condicións esixibles, con independencia da incoación do expediente administrativo que poida instruírse para autorizar a apertura do establecemento ou decretar o seu cerre, se non fora autorizable dita apertura.8.3. A obrigación de contribuír, unha vez nacida, non se verá afectada, en modo algún, pola denegación da licenza solicitada ou pola concesión se esta condicionada á modificación das condicións do establecemento. No obstante, no caso de desestimento formulado polo solicitante con anterioridade á concesión da licenza procederá a devolución do 60% da cota tributaria. Artigo 9.º.–Xestión e liquidación.9.1. As persoas interesadas na obtención da apertura de establecemento industrial ou mercantil presentarán previamente, no Rexistro Xeral, a oportuna instancia, con especificación da actividade ou actividades a desenrolar no local, acompañada do contrato de aluguer ou título de adquisición do local, indicando neste último caso se o local non tivera asignado valor catastral, o prezo de adquisición ou custe de construcción do mesmo, no seu caso, e a carta de pago expedida pola Tesourería do Concello, do ingreso da cota correspondente á taxa, mediante autoliquidación e co carácter de depósito previo. Non se continuará cos trámites administrativos sen o cumprimento destes requisitos.9.2. Se despois de formulada a solicitude de apertura se variase ou ampliase a actividade a desenrolar no establecemento, ou se ampliase o local inicialmente previsto, estas modificacións poñeranse en coñecemento da Administración Municipal co mesmo detalle e alcance que se esixen na declaración prevista no número anterior.9.3. Cando o suxeito pasivo sexa propietario, usufructuario ou concesionario do establecemento, e o local non teña sinalado valor catastral, practicarase unha autoliquidación provisional tomando como base impoñible o valor de adquisición ou, no seu caso, o custe de construcción do referido local. Unha vez fixado o valor catastral, practicarase a liquidación definitiva que proceda, de cuxa cota se deducirá a liquidada en provisional, ingresándose a diferencias nas Arcas Municipais ou devolvéndose de oficio, se así procedera, ó interesado o exceso ingresado por consecuencia da liquidación provisional.9.4. As autoliquidacións presentadas polo contribuínte, ós efectos desta Ordenanza, están sometidas a comprobación administrativa. Finalizada a actividade municipal e unha vez dictada a resolución que proceda, practicarase se é necesario, a liquidación definitiva correspondente, que será notificada ao suxeito pasivo. – Ordenanza fiscal número 18, reguladora da taxa por actividades urbanísticas. Artigo 2.º.–Feito impoñible. Constitúe o feito impoñible desta taxa a actividade municipal, técnica e administrativa, desenrolada para verificar se os actos de edificación e uso do solo e subsolo suxeitos, a licenza municipal, así como as pertinentes visitas e comprobacións no caso de obras sometidas a comunicación previa ou declaración responsable segundo a normativa urbanística vixente. Artigo 9.º.–Xestión.9.1. Cando se outorgue a licenza preceptiva practicarase unha liquidación provisional, segundo a base impoñible que resulte do proxecto, sempre e canto teña o visado do colexio oficial correspondente; noutro caso, a base impoñible determinarase polos técnicos municipais de acordo co anexo que figura na ordenanza reguladora do ICIO.9.2. No caso de obras menores suxeitas a declaración responsable ou comunicación previa ou solicitudes de primeira ocupación presentarase o xustificante do ingreso da autoliquidación, determinándose a base impoñible en función do orzamento presentado polos interesados segundo o descrito nos anexos da ordenanza reguladora do ICIO.9.3. En ambos casos os servizos técnicos municipais comprobarán o remate das construcións, instalación e obras, o custo real e efectivo destas, e á vista do executado, procederá, nos casos de variación da base impoñible, a liquidación definitiva que corresponda. – Ordenanza fiscal número 13, reguladora da taxa por expedición de documentos. Artigo 7.º.–Tarifa. A tarifa a que se refire ó artigo anterior estructurase da seguinte maneira: A modificación das citadas ordenanzas entrará en vigor o día seguinte da súa publicación no BOP. Miño, 15 de xullo de 2014. A concelleira delegada da área de urbanismo, facenda e persoal Eva Vilariño González